
Обходил съм почти целите Родопи. Възкачвал съм се по върхове и 
рътлини, слизал съм по долини и долове, бродил съм по тучните ливади, 
но като Беден огледно село не съм виждал на друго място. Скътано на 
припек в южните дипли на Чернатица, къщите му са накацали една над 
друга, опрели стряха до стряха, с дебели и яки темели. Над него е Сухият 
връх, на който се е издигала древната крепост Беаднос, дала името на 
сегашното селище и съхранена в паметта на тукашните хора като Гордьо- 
вото градище. Времето отдавна е заличило величието на тази българска 
твърдина, но са останали легендите и преданията. Стените й са сринати 
до основи и обрасли с мъхове и лишеи. Споменът за героичния подвиг на 
мъжествените й бранители от попълзнованията на османските поробите- 
ли обаче е още жив в съзнанието на родопчани, защото те знаят да тачат 
своите герои и паметта на верните си синове и дъщери, отдали живота си 
за свободата на отечеството. 

Според видния родопски книжовник и историк Васил Дечев „това 
укрепление се състояло от две оградни стени: вътрешна каменна с бойни- 
ци, и външна дървена, сключена като мандра. Във вътрешната ограда би- 
ли настанени въоръжените бърци, а в междините на двете огради били 
затворени няколко десетки големи и рунтави овчарски кучета. Команди- 
рът на укреплението е бил Гордю войвода. Турците обсадили укрепление- 
то, но с пристъп не могли да го превземат. Денем обсадителите се отегля- 
ли и се криели в околните гори, а нощем нападали и хвърляли в укрепле- 
нието големи късове запалена борина. Защитниците, като разбрали, че 
по-дълго време не могат да се държат, една нощ отворили вратите на дър- 

вената ограда и насъскали кучетата против обсадителите. Последните се 

смутили, забъркали и за да се отбранят от кучетата, които се нахвърлили 

на тях, разбягали се надалеч от укреплението. В това време защитниците 
излезли, спуснали се надолу към реката и се отправили към естествените 

и изкуствени укрепления между селата Грохотно, Гьоврен, Ягодина и Три- 

ад“ 

Това е преданието. Историците обаче са единодушни, ч 
стара византийска крепост, споменавана в летописите на древните хрони- 
сти, заедно с Цепина, Кричим, Перущица, Устина, Станимака, Аетос и 
Козник във връзка с водените битки по тези места. Завладяна от българи- 
те, тя се превърнала в твърдина на българщината. В нея са се разбивали 
не една и две вражески надежди да заробят и изтрият от земята българс- 
кото племе. А когато турските поробители плъзнали по долината на Въ- 
ча, за да завладеят Централните Родопи, Гордьо войвода им е оказал ре- 
шителна съпротива. В разгорялата се жестока схватка с пришълците-ана- 

долци своя жизнен край намерил и османският предводител, който бил 
убит край днешното село Гьоврен. Тогава огнената стихия унищожила 
величието на древната крепост, за да останат легендите и преданията и 
новото й име - Гордьовото градище, за да напомня на поколенията за вар- 
варщината на османците и за героизма на българина в защита на своя род 
и родина. 

Мястото за изграждане на крепостта е избрано не случайно. От.вър- 
ха се разкрива широка гледка към Перелик и Чернатица, към долината на 
Широколъшка река и Въча. Погледът обхваща огромна част от планина- 
та ие могло да се проследи движението, отстъплението или придвижва- 

_ нето на вражеските табори. С огромни факли, а може би и с друга сигна- 
лизация се е поддържала непрестанна връзка с Турлата и Градището край 
с. Гела и с Диове край Девин. 

Бранителите на тази българска твърдина не са се предали лесно. Те 
защитавали с живота си родната земя. Археологическите разкопки, които 
са направени преди петнадесетина години, показват, че в лютата бран са 
оставили костите си цели семейства. При разширението на читалищната 
сграда е намерен гроб, в който е бил положен скелетът на жена с три деца 
- всичките без глави. При изкопни работи на жилищни сгради са намира- 
ни ями, в които имало следи от горени хора. Явно е, че беденци не склони- 
ли глава пред турския ятаган и не приели без съпротива наложената им. 
мюсюлманска вяра. И затова заплатили с главите си. А останалите живи? 
Отговора ни дава археоложката Соня Георгиева в студията си „ Среднове- 
ковни некрополи в Родопите“ : 

„ Непосредствено над селото се издигат две височини, които населе- 
нието нарича Голямата чепква и Малката черква. Близо до тях се намира 
им. Брезово. В нея при сране излизат камъни, тухли и фрагменти от гли- 
нени съдове. Някога тук е имало кладенец, който е бил запълнен. Същес- 

твува предание, че в тази местност е бияо старото село. Разрушаването и 
обезлюдяването му се свързва с помохамеданчването. Една част от жите- 

село били избити или избягали. Останалите жив 
бразували две нови села - село Беден и съседното 
ло и досега се пази спомен, че първите му жители са 
дошли от старото Брезово, като запазили и името на селото - Брезе. Село 
Беден взело името на разрушената вече старобългарска крепост Беден, 
което име все още било живо в паметта на потомците. Ние имахме въз- 
можност да разкопаем пространството непосредствено до читалищната 
сграда, което беше свободно от застрояване и от посеви - пише Соня Геор- 
гиева - Разкрити бяха петнадесет погребения. Всички имаха посока изток- 
запад... Повечето от тях бяха оградени от четирите страни с плочести ка- 
мъни. Някои бяха покрити отгоре с по една, две или повече плочи, a ня- 
кои бяха постлани отдолу с такива плочи... Скелетите се намираха в опъ- 
нато положение, с ръце, скръстени пред гърдите“. 

Заличили ли са беденците от паметта си българския корен? Не. Та 
нали всичко тук говори, че местното население, макар и насилствено да е 
приело мохамеданската вяра, по бит и култура, по душевност, обичаи и 
традиции си остава чисто българско! „ Орнаментите, с които са украсени 
дрехите на нашите майки и сестри са чисто български - пише в една своя 
статия Сергей Димитров. - Както е известно, съществуват три вида обле- 
кла. Това са сукманено, саяно и двупрестилчено. Двупрестилченото е раз- 
пространено в Северна България, сукманеното и саяното - почти в цяла 
България. За Родопите е характерно само саяното. Към него спадат забу- 
нът с крила, който е запазен в Беден, змейченският вълненик и брезенс- 
кият шараня. Това са най-старите горни дрехи, запазени до сега. Те са 
наследници на отколешно славянско облекло. Ризата, която има в Беден, 
по кройката си до кръста запазва най-старата славянска туникообразна 
дреха“ . Дълбокият български корен се потвърждава и от друг беденец: 
« Езикът, на който моята майка ме учеше да говоря и ми пееше песни, е 
чист български - пише Гроздан Родопски през 1971 г. - Обичаите и тради- 
циите на нашето население са отколешни, славянски. Помня баба ми, ко- 
ято почина на около сто години. Когато бях дете, тя ме обуваше с цървули 
и ме изпращаше на реката за вода с гърне. Това ставаше на Водици, кога- 
то в Широка лъка се извършваше християнски обред в реката. Тя ми каз- 
ваше, че тази вода е лековита и я запазваше през цялата година. Когато 
някой от нас се разболееше, пръскаше го с нея. Когато майка ми повива- 
ше по-малкото ми сестриче, баба не разрешаваше да го вдигне, докато не 
му направи кръст с ръката и не му дръпне нослето. Тя ми обясняваше, че 

„това така сме заварили и така ще бъде. А че така е било, се потвърждава 
и от археологическите разкопки, когато са намерени няколко надгробни 
камъка с вдълбани кръстове. Пак тук е изровено каменно калъпче за от- 
ливане на украшения - кръстчета и токи. Откритите накити дават възмо- 
жност да се определи етническият състав на населението...“ . Витите теле- 
ни гривни са характерни за всички славяни от периода на тяхното засел- 
ване на Балканския полуостров. Широко разпространени във всички сла- 

ани са били обепите с нанизано двойно конусовидно кухо топче 

(ces украса“. Славянски е бил обичаят да бъдат носени масивни обеци - 

така наречените надушници, които са се прикрепвали на косата, на забра- 
дката или на специална укозса - диадема на главата - пише Соня Георгие- 
ва. - Гривните с отворени краища и украсени с вдлъбнати точки и линий- 
ки намират паралели с находки от останалата част на страната. Твърде 
разпространени са средновековните пръстени с гравирани върху плочки- 
те розети и други геометрични или растителни мотиви. В Плиска, Прес- 
лав ив други средновековни обекти са намирани пръстени с гравирани 
върху плочките гълъбчета. Тази еднаквост на накитите показва, че насе- 
лението е имало тесни връзки и еднакви накити с населението от остана- 
лата част на България." Не е ли това доказателство, че традициите на 
българщината са били живи и се предавали от поколение на поколение 
въпреки засиления социален и духовен натиск от турските власти? Пове- 
чето от местностите край селото са от славянски и български произход и 
са свидетелство, че Бедез ғ гдно от най-старите български селища в Родо- 
пите. Ero някои от тях Света Елена, Бялата вода, Бочвица, Велево равни- 
ще, Власово, Брезово, Голямата чорква, Малката чорква, Гроба, Големи 
корстци, Горске дол, Градище, Михалва бача, Калинов чучур, Кирково, 
Манастира, Малки корстци, Страшник, Подутина, Белец, Бодюв камен, 
Бухльов дол, Буковската авлия, Гергиво, Генчовата авлия, Вълчувата ав- 
лия, Врачов дол, Киров чучур, Марина, Орловото гнездо, Попово равни- 
ще, Студенец и др. 388 

Останали са и фамилните имена: Букови, Чавдарови, Ковачеви, Иор- 
данови, Генчеви, Теневи, Терзиеви, Сустови, Атанасови, Христови. Тези 
фамилии не са повторно придобити, а са първични. Та нали не друг, а 
самият кадия Джафер от Пазарджик през 1576 г. съставя списък на дже- 
лепкешаните в българските земи, върху който е сложил собствения си 
подпис и печат, отбелязва, че „ със султанска заповед чрез дворцовия му- 
башир Мехмед чауш се състави списъка на старите и на новите джелепке- 
шани от каза Татар пазаръ за овце къвърджик през тежкия сезон“ . Този 
документ, както е отбелязано в текста, е написан „ през първите дни на 
реби юл-евел 984 (29.У. - 7.1.1576 г.)“ . Именно тук намираме твърде ин- 
тересни данни за това какви хора са живели по онова време в с. Беден. Ето · 
какво четем в този списък: „ Беден: Стою Радослав, Станил Георги, Вели- 
ко Георги, Вълчо Димо, Хубчо Братослав, Димитри Вълчо“ . Ако по-вни- 
мателно се вгледаме в имената от този списък и названията на местнос- 
тите около селището, веднага ще открием голямото сходство между тях. 
Между джелепкешаните, отбелязани в списъка, има овцевъд с име Ста- 
нил Георги и Велико Георги, а в землището на Беден има нива с название 
Гергиво. Вълчо Димо пък е владеел Вълчувата нивища. Да търсим ли 
още доказателства, за да потвърдим историческата истина? 
В изследването на Манол Манолов и Мария Манолова „ Единни ро- 

дословни корени на българи в Родопите“ , обнародвано през 1977 г., четем: 


„ Според предания, стигнали до Hac чрез свещеник Тодор Манолов Стоян 
Манолов Златев и др., Е 


2 вари вече уж веднъж са ислямизирани. За какво да тръгв, 
„ ги помохамеданчват повторно??? 


данчване в с. Широка ъс ee conve станали 


родоначалници на родовете Златевци, Шахонци и Шошенци. Те имали още 
един брат, който си останал в Беден и бил помохамеданчен. Негови по- 
томци са Джиналиеви от това село. Родоначалникът на Шахонци, след 
като дошъл в Широка лъка, също бил помохамеданчен. По-късно бил по- 
мохамеданчен и един от Шошенските, потомците на който се изселили в 
махалата Горски дол, като запазили и фамилното си име чак до изселва- 
нето си от България след Освобождението. От Шошенци, които си запа- 
зили християнската вяра, бил Шошенският поп и родоначалникът на Ко- 
джалийци. От Шошенския поп не са останали наследници. Той бил погре- 
бан на мястото, дето е сега църквата „ Света Богородица“ Наследници на 
Коджалийци, по думите на Стоян М. Златев, са днешните Гьочови, Ста- 
нюските и Маоровите. От Коджалийци била и бабата на свещеник Тодор 
Манолов, Марина Стоянбашова, майка на баща му. От Шахонските била 
и жената на Ахмед Врача, от Бърцето, с която Марина Стоянбашева каз- 
вала, че са братовчедки. Златевските също знаят по предание, че са от 
един корен с Шахонските. Това се вижда и по имотите им. Стоян Златев и 
до днес владее едно място, наречено Шахонското, част от което баща му 
бил наследил, а останалото закупил от Шахонските, преди да се изсели от 
България. Нека да прибавим и друг факт. Според разказите на Никола 
Илиев Димовси, Васил Димитров Мерджанов и Георги Николов Илчевс- 
ки - и тримата от Върбово, върбовските и беденските Чолаковци са от 
един родословен корен. Родословието на Чолаковци бе потвърдено и в 
личния ми разговор с 87-годишния Димитър Чавдаров Генчев и Радан 
Събинов Дъбов -и двамата от с. Беден. Те споделиха, че в долния край на 
родното им село е имало огромна круша. Никой от техните родители нее 
помнел кога е била засадена. Знаели я с името Хавината круша. Тя е била 
вековно дърво. Според тях върбовци са ходили в Беден всяка есен и по 
братски са делили набраните плодове. Дали пък изследователите няма да 
разкрият тайната на още един беденски род, чийто родоначалник е била 
помохамеданчената Хава? 

Тежка съдба е сполетяла и Буковиятт род - един от най-многоброй- 
ните, чиито представители сега живеят в почти всички краища на страна- 
та. В статията си „ Брестовишките родове“ , отпечатана в сп. ,, Родопи“ (кн. 
11 от 1982 г.) Снежана Горанова между другото споменава: „ В 1750г. Ата- 
нас избягал от с. Беден и се спрял в с. Сотир (днес с. Храбрино, Пловдив- 
ска община)“ . При едно нападение на турците се спасили само дъщерята 
на дядо Атанас и малкият Атанас. Взела тя детето и дошла в землището 
на днешното с. Брестовица. Така в 1800-та година се заселва Буковият 
род“ . Този факт подтиква много родоизследователи, които се занимават с 
родословието на Букови да се заемат с по-задълбочени издирвания и раз- 
криване на историческата истина... 

Били двама братя. Атанас, който упорствувал и не искал да приеме 
мохамеданската вяра, бил жестохо измъчван в продължение на много дни 
и нощи. Буйните му коси засмолени със смолата на вековен бор, но той 


То не е патос, то не е чудо... Да се чуди човек приказка лилжете 
или историческо изследване .... 


успял да се отскубне и за да избегне острия ятаган, бързо потънал в гората 
и се добрал до с. Сотир. Но итам не е намерил спокойствие. Не след дълго 
османците го намерили и го убили. Останали живи само дъщеря му и мал- 

‘. кото внуче, което продължило рода. Другият брат - Илия - по единодуш- 
ното твърдение на дядо Димитър Чавдаров Генчев, приел ислямската вя- 
ра и останал в родното си село с името Бук Алия. Двама братя, сукали 
мляко от гърдите на една и съща майка, един род, но с две различни съд- 
би! Една кръв, един и същи език, еднакви обичаи и традиции - ето начало- 
то на родословния корен на беденските и брестовишките буковци! 

Дядо Атанас, внук на избягалия от Беден брат, имал две деца: Иван й 
Васил, които продължили рода Букови в Брестовица. Синовете на Иван - 
Ганю (Архангел), Георги и Тинко (Атанас) дават началото на Буковга- 
ньови, Буковгеоргиеви и Буховтанкови, а вторият брат поставя началото. 
на Буковвасилевия клон. Внукът на Васил - Павел Николов (Колчо) става 
зет у, Гюмишеви, приел фамилното име на жена си. Днес всички Гюми- 
шеви са потомци на Павел Николов Буков - Гюмишев. Впрочем твърде 
трудно ни е да проследим цялото родословие. Петстотин и четиридесет 
души са записани в общинските регистри на различни селища в страната 
под фамилията Букови. Половината от тях и до днес живеят в Брестови- 
ца, а останалите в Пловдив, Красново, Панагюрище, София, Варна, Ви- 
дин, Русе, Бургас, Стара Загора, Смолян ив... Париж. 

Някогашният учител дядо Атанас Павлов Буков - човек със силно 
родолюбиво чувство и привързаност към рода, съставя първото родослов- 
но дърво на Буковия род. То дълго време е съхранявано от Борис Аврамов 
Буков от Пловдив и продължено от Елена Костадинова Букова (Велкова) 
от Стара Загора. Търсейки първоизвора, 12 деца - най-младите потомци 
на рода започнали своите издирвания. Писали писма, разпитвали възрас- 
тни хора, ровили се в регистри, изучавали легенди и предания ред след 
ред, страничка след страничка започнала да се разлиства историята на 
техните деди и прадеди, разкривали истината и съдбата на двата рода - 
Брестовишкия и Буковския. Това са хора със здрав български дух, отдава- 
ли и живота си в името на свободата и българщината. Поп Тодор Ганев 
Буков и неговият син Ганю са взели активно участие в Априлското въста- 
ние от 1876 г. като членове на революционния комитет в с. Брестовица, а 
по-късно, по време на Съединението (1885 г.), Ганю като началник на 
станцията в Харманли е един от най-известните дейци за обединението 
на разпокъсаното ни от Берлинския договор отечество. Представители на 

Буковия род - Захари Павлов Буков, Драган Георгиев Буков, Атанас Ни- 
колов Буков, Андрея Ангелов Буков, Атанас Петров Буков, Александър 
Атанасов Буков и Асен Спасов Буков през 1919 г., заедно с други бресто- 
вичани полагат основите на местната организация на Българската кому- 
нистическа партия. В Септемврийското антифашистко въстание от 1923 
г., първото в света, вземат участие Атанас Николов Буков, Александър 
Атанасов Буков, Андрея Ангелов Буков, Асен Ангелов Буков, Иван Анге- 
лов Буков, Асен Спасов Буков, Борис Динев Буков, Борис Тодоров Буков, 

Георги Владимиров Буков, Драган Георгиев Буков и Захари Павлов Бу- 
ков. Пак представители Ha Буковия род - Атанас Николов Буков е един от 
инициаторите за създаването нг <омунистически младежки съюз през 1919 
г. В 1929 г. е образувана Работническа партия. Едни от основателите й са 
пак от Буковия род - Атанас Николов Буков и Атанас Петров Буков. Мно- 
зина са отдали живота си в защита на родината ни по време на Балканска- 
та, Първата световна и Втората световна войни. Апостол Павлов Букове 
бил един от инициаторите за основаване на читалището. Над 30 са учите- 
лите. Истинска гордост не само за буковци, но и за цяла България е голе- 
мият музикант и пианист Юри Георгиев Буков, лауреат на Димитровска 
награда, прославил родината ни по всички краища на света, свирил на 
най-известните сцени, събирал овациите в огромните зали на най-големи- 
те градове в Европа, Азия и Америка. Неговата слава с право делят две 
висококултурни държави - България и Франция. Едната го роди и възпи- 
та, а другата го приюти, за да доразвие таланта му. Роден на 1 май 1923 г. 
в София, чрез майка си, която е била хористка в Народната опера, той 
отрано се докосва до музиката. По-късно в Одеса той учи пеене. Негови 
учители са изтъкнатите музикални педагози Амалия Bpyx, Недялко Top- 
чанов и Андрей Стоянов. Тринадесетгодишен, той изнася първия си само- 
стоятелен концерт. В Париж отива през 1946 г., за да усъвършенствува 
професионалното си майсторство и артистичност. Там негови учители са 
И. Нат, Маргарите Лонг и професор Костанов. През 1949 г. става лауреат 
на Международния конкурс на името на М. Лонг и Ж. Тибо. Това е нача- 
лото на едно изключително бързо изкачване по пътя на славата. Свидете- 
ли на неговата виртуозност, на неговия неповторим талант са сцените на 
всички европейски столици и концертни зали в Китай, САЩ и в още десе- 
тки други страни. Юри Буков обаче не е само голям артист, но и истински 
родолюбец, човек, който макар и далече от България, никога не забравя 
своя бащин край, своя родов корен и винаги, когато има възможност, се 
завръща при него. „ Драги роднини от славния Буковски род - телеграфира 
той по случай състоялия се родов събор в Брестовица през септември 1986 
г., - пожелавам ви приятна и весела среща, на която за съжаление няма да 
мога да присъствувам, но с мислите и сърцето ми съм с вас. Бъдете здра- 
ви и весели. Ваш Юри Буков.“ Той е иедин от дарителите във фонд „ 1300 
години България“ , като подари на Народната библиотека ,, Св. св. Кирили 
Методий“ книга-уникат - ръкописен латински антифонал, т.е. химнологи- 
чески сборник за католическото църковно пеене, съставен преди няколко 
столетия в Париж. 

В училището на село Бедек разлиствах огромен албум със снимки от 
Брестовица и рода Букови. На първата страница с красиви букви е написа- 
но: „Моят корен е в Родопа. В Родопа е моята пръст...“ . Вглеждах се в 
снимките, сравнявах образите и все по-плътно се доближавах до съдбата 
на рождения брат на дядо Атанас. Как се развиват събитията около него? 
Той приема ислямската вяра и остава в Беден. Построява си голяма къща 
в западния край на селото, която доскоро стоеше здраво стъпила на стръм- 

ния склон. Запомнил съм я и аз. Тя бе типична родопска къща, с еркерии 
широки прозорци, която по нищо не се различаваше от причудливите ши- 
роколъшки домове. Местните хора казваха, че тя е най-старата сграда в 
Беден и никой не помни кога е била строена, но в нея винаги са живели 
Букови. Илия става Алия, но продължава да говори на майчиния си бъл- 
гарски език, спазва традициите и обичаите на своите деди и прадеди, пее 
люлчините майчини песни. чоси българско облекло, продължава да зачи- 
2 та всичко българско. Турците го наричат Бук Алия, но той завещава на 
рода си, че е българин мохамеданин, че не се казва Бук Акия, а Алия Бу- 
ков, така както е възприето да се вписват българските фамилни имена. 
Нека пак се позовем на изследванията, направени от Манол Манолов и 
Мария Манолова. Те също потвърждават този факт, като сочат, че братът 
на забягналите в с. Сотир Атанас е бил помохамеданчен и си останал да 
живее в Беден. Благодарение на високото патриотично чувство, проявено 
от учителя Здравко Буков, и тук историческата истина възкръсва. Ето как 
изглежда съставеното родословно дърво: Атанасовият брат, който приел 
ТР исляма, вече носи името Бук Алия. Неговият внук се нарича фетта. Той 
* 1 имал двама сина - Емин и Махмуд. Емин, който вече е от третото поколе- 
ние, е имал три дъщери и двама сина - Ахмед, чиито синове се наричали 
Садък, Алия и Теофик, а дъщеря му - Неджия. Садъковият син се казва 
Костадин, чиито деца са Серафим, Здравко и Надка. Серафим също е имал 
две деца - Димитър и Албена. Димитър създава деветото поколение, чии- 
то представители са Светла и Стефка. Здравковите деца носят имената 
Карамфил и Малинка. На втория Ахмедов син - Алия са се родили четири 
деца - Добра, Рабия, Емин и Минка. Продължителка на рода на Емин е 
Галина от седмото поколение. Третият Ахмедов син е Теофик. Той също 
е имад четири деца - Антим, Севда, Стефан и Веселин. На Антим са се 
родили две деца - Явор и Мери. Явор е имал също две деца - Дамян и 
Румяна. Дъщерите на Дамян се наричат Галя и Сийка. Най-малкият син 
Веселин е с две деца Снежана и Румяна, които са продължили рода до 
седмото поколение. 

А ето и потомците на втория брат Хасан. Той е имал също три деца - 
Сафия, Шайдя и Хасан. Шайдя, която е била омъжена за мъж с име Мех- 
мед, е имала пет деца - Огнян, Фейма, Сафия, Сашо и Любен. Огнян е 
имал пет деца - Асия, Фидан, Десислава, Румен и Соня. Децата на Фидан 
се наричат Веселинка и Румен, които са от осмото поколение. Братът на 
Фидан - Румен също има две деца - Светлана и Карамфил. Другият син на 
Шейдя - Сашо е имал син Румен и дъщеря Елена. Четвъртото й дете - 
Любен е имал две дъщери - Латинка и Снежанка. Третото дете на Хасан, 
което също се е наричало Хасан, е имал само един син, който се е изселил 
в Турция. Третият Еминов син - Ибрахим, поне засега не е известно дае 
имал поколение. Другият син на Фетта - Махмуд Буков е имал седем деца: 
Мехмед, Metra, Асан, Нелжип, Шабан, Назифя и Фатма. Изследователи- 
те на Буковия род още не са напълно проучили кои са наследниците на 
Мехмед, Фетта, Шабан, Назифя и Фатма. Данни има само за Асан и Нед- 

жип. Асан има три деца - Боян, Садика и Захари. Бояновите деца се нари- 
чат Фидан, Гинка, Селви и Роза. Наследниците на Фидан са Бисер и Радо- 
стйн. Бисер има две деца - Светла и Марин, а Радостин - Никола и Десис- 
лава. Наследници на Захари са Здравко, Славка и Надка. От тях само Здра- 
вко има две деца - Милена и Маргарита, които са от седмото поколение. А 
ето и клонът на Неджип. Той има четири деца - Айше, Махмуд, Дафинка 
и Серафим. От тях само Серафим има три деца - Румен, Росен и Софка. 
Наследници на Росен са Николай и Стефка. 
> ) Турските поробители отдавна са заличили или пък умишлено укри- 
и съществуващите документи - регистри, списъци, писма и пр., но те не 
са могли да заличат българското съзнание на Обеденците. Ге винаги са се 
чувствали българи. Кръвта зода не става - гласи една народна мъдрост. 
Рано или късно истината излиза наяве. В условията на социалистическо 
съзидание не само потомците на Бук Алия научиха своя родов корен, но и 
останалите фамилии знаят своето родословно дърво. На 21 юли 1971 г. в 
с. Беден беше проведен голям събор-ритуал, посветен на 80-годишнината 
на Българската комунистическа партия. Още тогава Галина Сиракова, 
секретар по онова време на комсомолското дружество, заяви: „ Родопа е 
твърдина на българщината. Вслушайте се в разказите на историята. Вслу- 
шайте се в народните песни. Те ще ви разкажат как ив най-тежките годи- 
ни родопчанинът не е губел вярата и надеждата. С никакво оръжие цели 
пет века поробителят не е могъл да убие гордия дух на планинеца. Нашата 
родина е България. Нашите песни и обичаи са български. Всичко в кръв- 
та ни е българско“ . А ето иедно пете с червена връзка застана на трибуна- 
та и изрече думи, които развълнуваха всички присъствуващи. „ Изказвам 
нашата пионерска благодарност затова, че вие разбрахте историческата 
истина и премахнахте последния белег от мрачното минало - чуждите име- 
на. Бъдете уверени, че ние ще бъдем достойни продължители на делото 
вии ще превърнем родния ни край в крепост на българщината.“ 

Сбъднаха се думите на това дете. Потвърдиха го изминалите пове- 
че от петнадесет години. На състоялата се родова среща през 1987 г. по 
най-ярък и категоричен начин се потвърди историческата истина, че 
тук, в Беден, открай време живее българско родолюбиво население, 
което знае и тачи родословния си корен. На дело го доказаха потомци- 
те на двамата кръвни братя Атанас и Алия Букови. Техните потомци 
издириха много документи, доказаха кръвната връзка между брестови- 
шките и беденските родове и както подобава по стара българска тради- 
ция, се събраха на семейна среща. Това бяха незабравими мигове, кои- 
то за пръв път, след цели две и половина столетия на раздяла, потом- 
ците на едни и същи бащи и майки отново се събраха на обща трапеза, 
заедно празнуваха като кръвни братя и сестри. В очите на всички бле- 
стеше радостта, напираха сълзи, всеки протягаше братска десница към 
своите роднини. З 

Най-напред срещата беше в Брестовица. Състоя се на 14 март 
1987 г., после в Беден - на 21 юни 1987 г. Присъствуващите изрекоха 

много истини, които и сега вълнуват сърцата ни. 


ЮРИ БУКОВ - СВЕТОВНОИЗВЕСТЕН ПИАНИСТ, ЛАУРЕАТ 
НА ДИМИТРОВСКА НАГРАДА: 

- Още от дете зная от баща си семейната легенда. Спомням си как и 
аз самият открих в Смолян свои роднини. И когато зад граница ми се 
случи да чувам критики за страната ни, винаги мисля за нашата съдба. 
Моят дядо е роден под робство, синът му вече е инженер, получил висше” 
то си образование в Русия. А нашето поколение и по-младите от нас гра- 
дят за България едно съвсем ново бъдеще. Какво знаят за народа ни оне- 
зи, които го укоряват? Нима те могат да разберат колко мъка и изостана- | 
лост, колко с векове насаждани предубеждения трябваше да преодолеем, 
за да усетим най-сетне единството на общата кръв във вените си и да 


тръгнем заедно напред? 
ЛЮБЕН БУКОВ - ОТ БРЕСТОВИЦА, ЕДИН ОТ СТАРЕЙШИ- | 


НИТЕ НА БУКОВИЯРОД: 

- Някъде към сто километра са от Брестовица до Беден. Отдавна | 
чакахме тази среща. Хубаво е да се съберат родовете, да се видим, да се 
опознаем отблизо. Когато нашите деца започнаха кореспонденцията и ни 
казаха, че са открили интересни факти, зарадвахме се - нека роднините ни 
стават повече. Не беше отдавна и времето, когато посрещахме беденци в 
нашето село. Ето, в това е хубавото - да има почит, уважение към истори- 
ята, която ни свързва. 7 

БОЯН БУКОВ - ОТ БЕДЕН, ЕДИН ОТ СТАРЕЙШИНИТЕ НА 
БУКОВИЯРОД: 

- Аз съм най-старият в рода Букови. Гоня осемдесетте години. Имам 
син идъщеря. Дъщеря ми живее в Девин, пенсионерка е. Синът е снабди- 
тел в търговията. Имам четири внука и осем правнука. Драго мие, когато 
кръв с кръв се събере. Ето - родствениците от Брестовица са тук, един до 
друг, усмивката среща усмивка, прегръдката - прегръдка, сърцето усеща 
туптежа на сърцето. 

СЕРАФИМ БУКОВ - МАГАЗИНЕР В БЕДЕН: 

-Винаги нося в себе си снимката на моя дядо - Чавдар Буков, който е 
бил много прогресивен човек. Още преди 9 септември 1944 г. той възста- 
новява българското си име. Известни са връзките му със село Брестови- 
ца. Той снабдяваше тамошните свои приятели и роднини с животни, носе- 
ше им сирене в мехове, адонасяше грозде от това богато на плодове село. 
Така от онова време започват по-оживени общувания с брестовчани и все 
повече имена от род Букови стават известни. Затова няма съмнение, че е 
общ произходът на Буковци от Беден и Брестовица. От дядо Чавдар знам, | 
че е длъжен всеки човек да носи името си чисто, да не му хвърля петно. 

ЗДРАВКО БУКОВ - УЧИТЕЛ В БЕДЕН: е 

- Заедно с моята колежка Екатерина Гълъбова от с. Брестовица се 
захванахме да изучаваме миналото на род Букови. Ровихме се дълго и упо- 
рито, разговаряхме със стари хора и можехме още много да научим, но 
засега стигнахме едно-две поколения преди главния стожер на рода, кой- 

то е основан преди около два века и половина. Ако това проучване бе 
започнало преди 50 години примерно, непременно щеше много повече да 
се научи за миналото. Но все пак важното е, че е намерен общият корен 
на род Букови от Беден и този от Брестовица. А това е чудесно доказател- 
ство и потвърждение на българската принадлежност на беденци. Истинс- 
ки щастлив съм, че моето поколение е свидетел на процеса, който заличи 
завинаги следите на „разделното време“. Откакто се събираме с рода ни, 
камък ми падна от сърцето. Тук сме братя и сестри, сред своя кръв. 

НАДКА БУКОВА -РАБОТНИЧКА В ДПП „ВЪЗХОД“ ВГР. ДЕ- 
BUH: - 

- От майка сии от баба си съм слушала какво се случило с прадедите 
ни и съм много щастлива, че сега вече се знае истината за нашия род. 
Дано никога и никому не се случва. Ние знаем колко векове трябваше да 
минат, та народът ни истински да се събере и възроди отново. 

СИЙКА БУКОВА - УЧЕНИЧКА В БЕДЕН: 

- Гордо ми е, че съм потомка на род Букови. Ние ще запомним въл- 
нуващите срещи със съучениците ни от с. Брестовица, с които заедно по- 
сетихме местата над Беден, където е крепостта на Гордьо войвода, а пат- 
ронът на училището ни е Васил Левски. Сърцата ни се изпълват с призна- 
телност към тези велики хора. За тях учим песни, рецитираме стихотворе- 
ния и се лее българска реч, чиста и ясна... 

В центъра на село Беден, на 1100 метра надморска височина, бълбу- 
ка бистроструйна чешма. Построгна е от потомците на родоначалниците 
на рода Букови. В нея е зазидано завещание към поколенията, в което 
между другото се казва: 

„Ние, потомците на легендарния Горд 
събрани на Първата среща на родовете, завещаваме: да обичате своя род 
и родина и предавате тази любов от поколение на поколение; да пазите 
чист българския език. Помнете, че вие сте наследници на един малък, но 
героичен народ. България е земя, превърнала се в символ на свободолю- 
бието на един народ, живял гордо, опазил езика и традициите си, преми- 
нал през бури, но устоял. На Буковия род от Беден и Брестовица завещах- 
ме да съхраняват родовата памет и да не забравят, че в Родопа планина, 
тук, в Беден, е техният корен”. 

Беден - село българско, село, съхранило завинаги духа на деди и пра- 
деди, останало Завинаги вярно на бащин завет - да се обича и пази родния 


ьо войвода, родени в с. Беден, 


край. 


Всички народи на Балканите под османско управление са си 
запазили езиците и традициите... : 

Държаёен архив - Сиолян 
Известия „Среднородопско краезнание“ 
Том първи. 1997 


БАЛАБАНСКИЯТ РОД 


Васил Капушев - Смолян 


През двадесетгодишнината ми събирателска работа цялостно беше 
проучен и описан един от големите родове в Широколъшко и с. Ягодина - 
Балабановият. В своето почти 300-годишно развитие този род наброява 
над шест хиляди души, от които 5400 са живи с над 2000 семейства. 

Открити и описани са 10 местности и 5 песни, посветени или свърза- 
ни с рода. Описани и отразени са интересни личности. Подготвя се лето- 
пис на рода, в която ще бъде съхранено всичко ценно, свързано с рода, 
родната планина и селищата, където са живеели и живеят потомците ни. 
От тук поколенията ще чеппят нравственост и богата духовност. Това ще 
бъде ценен принос за родната ни история. 

В образуването и развитието на рода ни важно място заема процесът 
на възраждане и утвърждаване на българското национално съзнание у те- 
зи наши потомци, които са били подложени на масова ислямизация и на- 
родностна асимилация по време на петвековното османско владичество. 

Около 1700 година вълната на насилието достига и до с. Балабан, Ж 
днешното с. Ягодина. Ислямът разделя двама братя, които образуват два- 
та основни родови клона - християнски от избягалия в района на Широка 
лъка брат и мюсюлмански от другия брат, който остава в Ягодина и над 
когото насилствено е наложен ислямът. : 

В издадената наскоро книга под наслов „Българската народност през 
ХУП век: Демографско изследване“ (С., 1988 г.) от Елена Грозданова на 
с. 449 е публикуван османски регистър, в който се посочва, че през 1635 
година в с. Ягодина са живеели 10 български семейства. Легендите, пре- 
данията, археологическите разкопки, битът и фолклорът, местности, ка- 
то черквата „Св. Илия“, Ябланово и др., българският език, всичко това 
доказва, че в с. Ягодина е живяло и живее българско население. 

През изминалите 10 години бяха проведени три родови срещи, а през 
1989 година - родов събор на целия род. На илинденските поляни край 
село Гела се събраха над две хиляди потомци от рода. Срещнаха се близки 
и роднини, включително и потомците ни от с. Ягодина. С това искаме да 

възродим столетни народни традиции и да осъзнаем истината, че трудно 
може да вървим към големите цели и добродетели, без да черпим опита 
от предците и миналото ни, че трябва да тачим и пазим земята на дедите 
ни, дала сили на корена ни, устрем на живота и делата ни. 

Развитието на рода от четирите сина на Костадин довело до ново възра- 
ждане в село Широка лъкг а околните села и махали след 1750 година. 

„Няма събитие и добро начинание, в което потомците от рода да не са 
участвували. Голяма част от рода са живели, аи сега живеят в село Широ- 
ка лъка и околните села и махали. 

Сред първите кметове на село Широка лъка е Куртю Балабанов, ръ- 
ководил селото над 15 години. Неговият син Стоил Балабанов е първият 
учител в килийното училище от 1835 до 1843 година. Село Широка лъка е 
село, утвърдило се от край време като селище с будни и любознателни 
хора, с принос в националното възраждане и духовна култура. Тази буд- 
ност е оказала своето влияние и за околните села и махали. Най-често те 
самите са участници в този обновителен процес. Хората от рода твърдо 
понасят тежестите на тугското робство. 

Балабанци са твърди планинци не само физически, но и по дух. Ди- 
митър Н. Балабанов (Нещю) гордо и достойно отвръща на униженията и. 
обидите на турците. Макар и вързан, убива и двамата турци, които го ка- 
рат на съд в Тъмраш. Тази легенда се мълви и днес в Нещюва суда край с. 
Гела. 

Тодор Димов Балабанов убива с тояга турчина, който го изругал и 
хулел за това, че овцете минавали през нивата му. Най-красивата мома на 
село Гела - Маруда, дъщеря на Костадин, е изнасилена от харесал я тур- 
чин. Ражда дете и сама го удушва, защото е чуждо, насила дошло. Колко 
мъка е изживяла тази красива родопска девойка, когато е носила в утро- 
бата си заченатото друговерско дете. Честта и вярата българска са по- 
силни от всичко. И в тази мъка песен се родила: “ Рьодом са са рьодом 
наредили“. 

Рада Вълкова Балабанова - съпруга на Сотир Кайков, е месила хляб 
за четата на Капитан Петко войвода, с кафе и баница е гощавала леген- 
дарния бранител на родопските села. Георги Кущинаров е сред най-прог- 
ресивните хора в село Стойките, участвувал в Септемврийското въста- 
ние, изкаран на разстрел. 

Проучвайки цялостно рода ни и подробностите за всеки отделен чо- 
век, стигнахме до интересни изводи, които имат своята научна стойност и 
от друг аспект, например болестите и наследствеността. В един от родо- 
вите клонове преобладават стомашните заболявания. Внукът на родона- 
чалника имал заболяване на стомаха. И четирите му деца са имали това 
заболяване. Техните деца. с малки изключения, също имат това заболява- 
не. Почти всички живи по-стари хора, а и по-младите потомци сега стра- 
дат от това. 

В друг един от родовите разклони вече от столетие, а и сега имат 
родени глухонеми. Това са не просто любопитни факти, а реалности, кои- 

то ни е поднасял животът през годините. 

В изложението споменахме за открити песни, посветени на рода и 
неговите потомци. Вниквайки по-дълбоко в съдържанието им, откриваме 
интересни и изключително нужни подробности в тях. Ето края на една от 
балабанските песни: 

Да зная, майчо, да зная, 

че през друми върви Балабан 
йе ща с него да ида, 

че ми е еце каматан, 
каматан. кьошак кехая. 

От времето е оцеляла една стара снимка. Но снимката, оставена нив 
началото на столетието, в образа на грозния и слаб почти стогодишен 
старец трябва да виждаме и стройния и красив на младини Тодор Балабан 
Кехая. 

Оценявайки високо настоящата научна конференция, отправяме и 
своя призив: с промените, в суровите политически и икономически бор- 
би, никакво стъписване и отстъпление за изучаване изворите и историята 


на Средните Родопи. 

Държавен архив - Смолян 


Известия „Среднородопско краезнание“ 
Том първи. 1997 


БЪЛГАРСКИТЕ РОДОВЕ В СЕЛО ЗАБЪРДО И 
ЕДИННИТЕ РОДОСЛОВНИ КОРЕНИ НА РОД 
ЧАРПОКОВИ ОТ СЕЛАТА ЗАБЪРДО, 
ОРЕХОВО И МОМЧИЛОВЦИ 


Чавдар Илиев - с. Забърдо, Пловдивска област 


Забърдовските родове имат богата история. За старинността на село 
Забърдо може да се съди от родовете му. Стари родове, още от преди по- 
мох: : : а предполага се и от заселване на селото, са Чарпоко- 
в Паруневи и др. Генчеви има в съседните села на 
Забърдо; род Дишлиеви имав с. Хвойна, Сариеви - в Широка лъка, Чарпо- 
кови - в с. Орехово и Момчиловци, Паруневи - в с. Петково. Последното 
фамилно име произхожда навярно от някогашния славянски бог Перун. 
Тези български фамилни имена били запазени и след насилственото по- 
мохамеданчване, та и досега. 

След помохамеданчването бил правен опит за заличаване на българ- 
ските фамилни имена, но това не е било постигнато, макар че турските 
поробители не се спирали пред нищо. Насилствено налагали исляма; едни 
насила приели, а други успели да избягат и се отървали. Такива са христи- 
янските родове Чарпокови - в селата Орехово, Момчиловци, Сариеви - в 
Широка лъка, Паруневи - в Петково и др., които са оцелели. Но стигнало 
се е и до печалната участ. когато еднокръвни братя и сестри, родени от 
една майка, сукали от една гръд, да носят различни имена, да се молят на 
различни вери. 

Според предание в махалите на с. Широка лъка живели неколцина 
братя и една сестра. Когато поробителите започнали с огън и меч да зас- 
тавят планинците да приемат исляма, братята избягали и се спасили. Се- 
страта, която била малка, останала и била помохамеданчена. Насилници- 
те я нарекли Гюлсюма. Когато пораснала, тя се омъжила в Забърдо за 
пра-прадядото на Детелин Балабосов. Дядо му често разказвал за Гюлсю- 
ма: 


- В село й викали Щуркулока Балабосова, защото всички знаеха, че е 


азванията "генч" и "дишли" идват от турски език. a? 


= 


от Широка лъка. 

Не минало много време, откак се омъжила Гюлсюма и братята и се 
върнали в бащиното им огнище. Те си останали християни, но това не им 
пречело да зачитат и уважават сестра си. Те си делели наследството, д0- 
карвали това, което й се полага в Забърдо. Те били високи и снажни хора, 
облечени в потури и гугли. Така минавали години. Гюлсюма разказвала 
на челядта си тъжната история на своя живот. Възпитавала децата си в 
любов към потурлиите-гости: 

- Ние сме роднина с тях, те са мои братя - тъжно завършвала тя. 
Впоследствие братята откупили полагаемата се част от имота на Гюлсю- 
ма, но до края на живота си те й ходели на гости, тя ги посрещала TAX и 
техните деца, но много време изтекло от тогава и не се знае от коя фами- 
лия е била тя. 

Един от старите родове в Забърдо е Чарпоковият род. Точни данни 
за корена му нямаме. Но много спомени и разкази на възрастни хора ни 
дават основание да смятаме. че забърдовските Чарпоковци са родствени- 
ци на тези, които живеят Орехово и Момчиловци. 

„ Много са преданията, връщащи ни назад в историята, за да ни приб- 
лижат до истината, застанала лице с лице срещу хората. Естественият за- 
вършек на едно развитие е най-добрият край, защото нещата узряват са- 
ми и убежденията залягат в съзнанието и сърцата, диктуват бъдещите 
действия и развитие. Доказателство за това са родовите срещи, завладя- 
ващи и каращи хората да разсъждават, да мислят, да чувствуват, срещи, 
които ще останат като един завет към идните поколения: „ Помнете, че 
българският народ винаги е бил сплотен и единен, че родна България е 
еднана света“. 

Потомците на българския род Чарпокови няма да забравят разкази 
те на предците. Те са тяхна опора и утеха. Спомените на Жоро Чарпоков 
от с. Забърдо или пък тези на Александър Чарпоков от с. Орехово не сти- 
гнаха пряко до ушите на децата им. Просто защото те се появиха на света 
по-късно или пък зщото старите хора си отидоха по-рано. Но така или 
иначе, родственият дълг повелява да се разказва на деца и внуци тъжната 
история на нерадостното детство и истината за общия родов корен. Защо- 
то голяма е житейската правда на народната мъдрост: „Дървото с дълбо- 
ки корени He се бои и от най-силния вятър“ . И ето през векове и години, 
през бури и премеждия корените на Чарпоковото вековно дърво здраво се 
преплитат в майката земя - в Забърдо, в Орехово и Момчиловци. 

„Едно време, когато зорлен са помохамеданчвали българите от За- 
бърдо, е имало двама братя от фамилия Чарпокови“ - разказваше Жоро 
Чарпоков. Единия брат са хванали и насила са го помохамеданчили, HO си 
е останал по фамилия Чарпоков. Другият брат се скрил и успял да избяга 
в съседното село Орехово. И сега там има фамилия Чарпокови. След по- 
“ мохамеданчването и двамата братя и техните деца са се тачели като род- 
нини. Много преди да се направи пътят, Чарпоковци от Забърдо, като 
минавали през Персенк за Пловдив, преспивали у своите братовчеди в 


о 1878 г Широка лъка е било смесено - българи мюсюлмани 
и българи християни. Помаците се изселват след 1878 в 

Орехово. А изселилият се в с. Орехово брат дълго време идвал в Забърдо, 
за да обработва имотите си. След години отстъпил на брата си полагаема- 
та му се част от имота, но връзките не прекъснали. 

Сведения за родоначалниците на Чарпоковия род в с. Орехово и За- 
бърдо срещаме и в книгата „ Единни родословни корени на българи в Ро- 
допите“ от Мария и Манол Манолови (С., 1977); нас. 62 и 63 е отбелязано: 
„От един родословен корен са според ореховски и забърдовски предания 
Чарпоковци от с. Орехово и помохамеданчените българи със същия родов 
прякор Чарпокови в с. Забърло, Смолянски окръг.“ И пак Жоро Чарпоков 
разказваше, че неговият род носил прякора Чарпокови. Това се потвърж- 
дава ив старите регистри в кметството в с. Забърдо от 1896 г., където се 
води род Чарпокови. По-късно потомците се нарекли Джонгарови. Напо- 
следък хората отново си възстановяват истинската своя фамилия - Чарпо- 
кови. 

87-годишният Александър Петров Чарпоков от с. Орехово разказва 
почти същото: Единият от двамата братя Чарпокови е бил помохамедан- 
чен в с. Забърдо, а другият избягал и се заселил най-напред в махалата 
Селише, а по-късно в с. Орехово. Е 

Думите на Жоро Чарпоков и Александър Чарпоков се потвърждават 
и от 81-годишния Петко Гълъбов Черпоков, който през март 1987 г. ни 
разказа: „ Преди петдесет години тятю и брат ми Борис, зъболекарят, вед- 
нъж разговаряха, че сме роднини с Чарпокови от с. Забърдо; идвали са в 
Орехово и са преспивали у чичо Александър Чарпоков.“ х 

Сведения за кръвните връзки на ореховските и забърдовските Чар- 
покови имаме от изказванията на Филип Чарпоков и Гълъб Чарпоков, 
също от с. Орехово. При разговор с Атанас Калинов през юни 1987 г., 
Филип Чарпоков сподели: „ Когато бях малък, през 1938 г. у нас идваше 
често Асан Карталов от с. Забърдо. В разговор с баща ми той споменава- 
ше за роднинските ни връзки. От баща си знам, че по време на потурчва- 
нето имало двама братя в Забърдо. Единият приел исляма, а другият избя- 
гал в Орехово и основал там Чарпоковия род. Това твърдеше и дядо Гъ- 
лъб Чарпоков - учител, който беше много буден човек“. Съществува още 
едно предание, разказвано от Катин Чарпоков и записано От Атанас Ка- 
линов от с. Орехово: 

Двама братя от Чарпоковия род се скарали за една нива. Единият от 
тях, който още не е бил женен, засял нивата с ръж в местността Сапотък. 
През лятото ожънал и навършал много жито. Завидял му другият брат и 
поискал дял от нивата; тъй като нейният собственик живеел още при ба- 
ща си, поискал дял OT овършаното жито. Завели дело при кадията B Пло- 
вдив и според вакъфските правила и закони трябвало да се подели житото 

по братски, но собственикът в яда си викнал:“ Турчин ставам, нивата си 
не давам“ . Кадията веднага наредил да му донесат фес и турско облекло, 
официално приел мохамеданско име и получил тапия, че нивата остава 
негова собственост. Завърнал се в Орехово, но близките My го изгонили и 
той се заселил в Забърдо, където се оженил. 

Вековете ca изтрили от паметта на хората много подробности. Мо- 
жем само да предполагаме. че ореховският клон на род Черпокови води 
началото си някъде след трагичната 1669 г. - времето на Второто масово 
помохамеданчване, т.е. около 290 години преди изказването на Жоро Чар- 
поков. От тогава не е минало много време и не са се заличили напълно · 
тези кръвни връзки. 

"И още нещо се знае: Куман Чарпоков - прадядото на Александър 
Чарпоков, е раждан около 1760 г. Затова и неговите познания за кръвните 
връзки между забърдовските и ореховските Чарпокови са твърде свежи и 
считаме, че те са пре, околения. При изследването 
на историята на Ито най-стар родственик и 
родоначалник се знаят Митра и Вълко. Родовите предания от двете села 
показват, че Вълко се явява като трето поколение - правнук на Чарпоко- 
вия брат, избягал от Забърло в Орехово и запазил християнското си име и 
вяра. Нямаме сведения как се е казвал 
тантин Канев пък твърди, ч 
Gi. началото си от с. Забърдо и че родоначалникът на този род е 
Апостол. Същият избягва от Забърдо в Момчиловци по времето на второ- 
то масово помохамеданчване. 

Какви изводи могат да се направят от тези предания? 


кор „едно е сигурно - днешните родове Чарпокови са клонове на HAKO- 
гашния български род Чарпокови. 

Поколения слел поколения пратениците на този род обитавали тази 
земя и са пренасяли през изнизващите се векове духовните наследствени 
връзки на своето дърво. Да! Якото дърво здраво държи и до днес своите 
плодове. Истината се връща от далечен път. Тя е в кръвта на хората, В 
очите и сърцата им, това е изповедта и убеждението им. 

110 години изминаха от освобождението на България. Българския 
четиринадесети век започнахме с гордостта и щастието, че са излекувани 
раните на мрачното минало. И всеки от нас се вълнува днес по своему. Но 
и всеки днес в Забърдо приема своята българска същност безрезервно, 
като свое, като наше общо дело. Синовете и дъщерите на Забърдо, Мом- 
чиловци и Орехово, синовете и дъщерите на Родопа планина имат една . 
Родина - България. 

Държавен архив - Смолян 


Известия „Среднородопско краезнание“ 
Том първи. 1997 


ИЗСЛЕДВАНЕ РОДОВЕТЕ В СЕЛО | 
МОМЧИЛОВЦИ И ИЗГОТВЯНЕ НА РОДОВИ: 
ХАРАКТЕРИСТИКИ И РОДОСЛОВНИ 
СТРУКТУРИ 


свещ. Константин Канев - с. Момчиловци, 
Смолянска община, Пловдивска област 


И до днес на стария училищен двор в село Момчиловци високо стър- 
чи в небето старият училищен кавак-топола. Той е най-старото дърво в 
селото ни, той е най-високото и най-дебелото. Столетник! През 1898 го- 
дина Анастас Черпъков, като първенец, завършва четвърто отделение. 
Едва десетгодишен баща му го подбира на гурбет да носи кал и камъни из 
кърджалийските села, дюлгерин и майстор да става. Жал му било за род- 
ната училищна стряха. Мъчно му било за добрия му учител Панайот Ми- 
ховски. През цялата зима ум и мисъл го водили не толкоз към майка и 
сестри, а към училищния двор. Старата училищна чешма и училищното 
увиснало желязо (звънец), като първенец, само той имал правото да го 
бие и подканя учениците за час. На връщане от гурбет той донесъл арма- 
ган идар на своята алма матер - лвуметрова тополка, изкопана от пясъци- 
те нарека Сютлийска. Никой не го съжалил да я превърже на мулето си и 
той за три дена път я донесъл на детското си рамо. Сам я посадил пред 
старата чешма и децата я кръстили „ Тасовия кавак“ . Добрата почва, пос- 
тоянната влага, детската обич и врява окриляли малката фиданка, за да 
стане и на нас, всички преминали през родното ни училище, най-любимо- 
то ни дърво, покрай което сме и ние израсли със своите детски радости, 
мечти и тревоги. И днес младите с него мерят миналото и предугаждат 
бъдещето, старите пък живеем със скрита и плаха надежда да се докоснем 
до неговото столетие. Училищният кавак преди петнадесет години разт- 
ревожи неговите питомници. Из високата му снага се появиха сухи клони, 
други повяхнаха, листата му бързо окапаха. Първата тревога нададе него- 
вият връстник - столетникът Никола Гаджев, който бе и даскалувал ня- 


КОЛКО ГОДИНИ. 


483 


Старият училищен двор бе превърнат в детска площадка, за детски- 
те съоръжения бяха оголили корените около ствола до старото дърво. Че- 
шмата бе преместена. Старите корени се бяха озъбили, преплетени, пре- 
гърбени, стояха като замръзнали змии. Задухаха ли пролетните ветрове, 
дървото се превиваше, корените потръпваха тук-там и земята около него 
се напукваше. Столетникът Никола Гаджев писа писмо до кмета, до све- 
щеника и директора на летската градина да се вземат мерки, защото това 
голямо дърво е „талисманът и красотата“ на селото, пък ако падне, ще 
сгромоляса или старото училище, или църквата, или околните сгради. Ко- 
рените се покриха с пръст, подаде му се и влага и като по чудо кавакът се 
„ ококори“ , събуди се, подмлади се, всяка година се издига все по-високо И 
по-високо, а за чудо показ от засъхналите му корени днес са поникнали 
десетки филизи... И засега никакви бури не го плашат! От тук произлиза и 
народната мъдрост: ДЪРВОТО СЕ КРЕПИ НА КОРЕНИТЕ, А ЧОВЕ- 
КЪТ - С РОДА СИ! Ако човекът го боли за старото дърво, посадено от 
знайни и незнайни предци на синора в градината, ако той го е обградил с 
дувар и го наситил със земя да укрепи корена му, когато се наложи да се 
пожертвува това дърво за постройка на къща или плевня, той го полива с 
вино, коленичи и иска прошка, пали свещ като на покойник, колко повече 
ще трябва до го боли и пари за своя родов корен, от който е пораснал, 
живял, творил и оставя свои наследници в живота. Колко повече човек 
трябва да се грижи, да окопава и пои, да топли и сгрява, да черпи живи- 
телни сокове от своя родов корен и да осмисля своя живот на тази земя. 

Да! Човек без род и родина, без свои и близки, без майчина стряха и 
бащино огнище е дърво без корен на този свят! Него буря го поваля, суша 
го суши, огън го гори. По-страшно на този свят от това да останеш едно 
„ГОЛЯМО НИЩО“ нямав живота. Всеки българин, всеки родопчанин е 
клонка, лист и семка от голямото Аспарухово ДЪРВО, посадено край Ду- 
нава преди 1300 години. Историята и животът показват, че народ, който е 
забравил своя родов корен, той е бил обречен на загиване и затриване от 
картата на света. Всички наши народни водачи и просветители зорко бде- 
ли да се помни своят род и произход. Тази болка гризеше и нашите първи 
родоповеди, които ревностно посочваха имената, делата и родовете, осно- 
вали и утвърдили живота и бита в нашите села в миналото. Те поставиха 
началото, а ние днес тук сме техни скромни следовници. Ние, малки и 
големи, образовани и любители, сме обгорени от оная народна ревност и 
обич към миналото, от там и към настоящето, което ни завещаха те и ни 
забиха високи жалони по пътя на краеведението. 

Между вас съм и аз, скромният краевед Констанстин Канев. На мен 
се падна трудният и благодатен жребий да стана летописец на моето род- 
но село Момчиловци. Със страх и трепет, с неопитност и наивност навли- 
зах в тъмния лес на родоповедението. Но в мен гореше един огън, една 
ревност и страх, че сме закъснели, че сме пропуснали времето и всичко е 
изгубено. Тридесет години събирах, записвах, сверявах, откривах факти и 
документи. Тридесет години и много греших, много се лутах, много се 

потих! Всичко правя под напора на мисълта, че всеки ден миналото чезне. 
Не остана старец или старица неразпитани и колкото пъти се връ- 
щах при тях, откривах бездна от случки, легенди и родопска душевност. З 
Събирах факти и документи за историята на селото, а за родоведение 
и родоизучаване и дума не ставаше и на акъл не ми идваше. Защото този 
раздел от краеведението не бе понятен и популярен като наука или изсле- 
дователство. < 
В написания план за проучване на селото ми и днес не фигурира точ- 
ка РОДОИЗСЛЕДВАНЕ, но похрай главното аз съм вършил неосъзна- 
телно, по някаква интуиция, която и днес не мога ви я обясня, и самото 
родоведение. На всеки информатор аз съм поставял въпроса и за родови- 
те им корени и връзки. С охота хората ми разпряваха за дядовци и роднин- 
ство. Имаше и такива, които се родееха, всички имоти им вървяха наедно 
в цялото землище, беряха дърва в един баир, деляха плодовете от същите 
овошки, а роднинството не можеха да ми посочат. Това ме дразнеше, нер- 
вираше, пък и обиждаше - не мога това да го разгадая не като проучване, 
а като загадка и задача?! Така например, Педевци и Аврамовци имали 
стара роднина, имотите им бяха едни до други; стари хора и от двете стра- 
ни, ито столетници, не знаеха от къде идва роднинството им. Тук дойдоха 
на помощ откритите документи, преведени от Светослав Духовников, че... 
Педю Стоян и брат му Аврам купуват имот от комшията си Паскал през 
1780 година. За да запаметя разказите на старите хора, почнах на терена, 
пак неосъзнателно или просто ,, наенкас“ , по мой терк, да чертая родово 
дърво на тетрадка, на отделен лист, та даже и на стара хвърлена цигарена 
кутия. Друг случай: един старец го намерих една сутрин с прояснено съз- 
нание и пак го попитах за Караманолевия род. Той ми занарежда сякаш го 
четеше, пък бе напълно ослепял. Нямах ни лист, ни молив. Жена му бър- 
каше-качамак и бе поставила на пода писмото на сина й от гурбет, да не се 
цапа дюшемето. Бързо съзрях листа под черния бакър, намерих молив и 
на него начертах голямото и сложно дърво на целия им родов корен. Така 
аз предварително нахвърлих без цел, без поставена задача, без да зная 
защо ще ми трябват тези мои скици, които само аз мога да разгадая. А 
това е било началото на моето. пак ще кажа, родоизследване, което го 
държах в една папка. 2 
През 1975 година излезе от печат книгата ми „ Миналото на Момчи- 
ловци“ благодарение на Окръжния комитет на БКП, благодарение на дей- 
ното съдействие на писателя Николай Хайтов и на цялата смолянска и 
момчиловска общественост. Стана тържествено обсъждането й в читали- 
щето. Тук вече разбрах, че книгата е влязла във всеки дом и във всяко 
сърце. Видях сълзи на дюлгери и овчари, на майки и баби. Изживях довол- 
ството от моя тридесетгодишен труд, прозрях, че това е плод на моята 
обич към моите съселяни. Накрая и през сълзи заявих: 8 
Драги и скъпи момчиловци, 
Тридесет години купувах от вас ценно богатство. Вие ми го давахте 
без сребро и злато, давахте ми го на доверие и дойде време да ви се изпла- 

тя. Вярвайте ми, че че пропилях това ваше богатство, скътах го, топлих 
го, в нищо не го измених. з нищо не му изневерих, само на едно не устоях 
- Ha голямата измъчена народна душа. Дадох и моето малко сърце... Именно 
тук аз си дадох едно голямо мълчаливо самообещание да ИЗРАБОТЯ РО- 
ДОВИТЕ КОРЕНИ НА ЦЯЛОТО СЕЛО! 

Още на другия ден аз се залових да проучвам и изпълня моето голя- 
мо самообещание. В първите дни разбрах, че се нагърбвам с трудна и от- 
говорна задача. Разбрах, че това са много истории на селото ни. Споделих 
идеята с големия наш езиковед Анастас Саламбашев от Устово. Той пък 
тъкмо се бе нагърбил да върши родовото проучване на квартал Устово. 
Даде ми схема - образец на един род. В него нямаше никакви скици и 
чертежи на родови дървета, всичко бе изразено писмено. Към тази суха 
схема аз прибавих и описателна панорама на съответните родове. В пано- 
рамата на рода влизат много въпроси - махалата, къщата, занаятът, мес- 
тоработата, материалното им състояние, разширяването На рода и ако е 
голям, за по-голяма яснота образувам тъй наречените подродове. Мъча се 
да опиша и духовните качества, тяхната външност, техните народни доб- 
родетели. 

Най-голям род в селото е Бакларският. За по-голяма яснота съм го 
разчленил на подродове - Горни Бакларци, Долни Бакларци, Келяневци, 
Мешовци, Делиянчовци, Солаковци, Дойчинци, Янчковци, Поппаскалев- 
ци, Гелкинци, Вълневци и други. Ето как правя обща характеристика на 
Горни Бакларци: 

„ И така родовата отклонка на ГОРНИ БАКЛАРЦИ с родоначалник 
ПАХУН БАКЛАРА достигат в момента до девето поколение. Тази родо- 
ва отклонка е дала будни хора, предприемчиви, ученолюбиви и трудолю- 
биви. Дала е много учители, свещеници и големи революционери и пат- 
риоти. От тях има участници през Илинденското въстание, Балканската 
война, четници и борци за свобода. Един от първите студенти в селото е 
Иван Попниколов, завършил география, станал директор на Райковската 
гимназия и накрая преподавател в учителския институт в Пловдив. На 
ръст са средни, с отворени и широки лица, коси кестеняви, пъргави и по- 
движни. B морално отношение са хора запазени, с големи народни добро- 
детели, честни и засмени. Останалите в селото са силно привързани към 
дом иземя.“ é 

Кратка характеристика на голямия Шукерски род. След описанието 
на Шукерското славно овчапство с неговите кехаи и овчари правя следно- 
то обобщение: 

„ Шукерското родово дърво го доведохме до девето поколение. Видя- 
хме, че Шукерските наследници са пръснати из цялата ни родина. Нався- 
къде те носят белезите на своя род. На ръст са средни и високи, кокалес- 
ти, на старини прегърбени и кандихалести (клатушкащи). На лице са дъл- 
гообрази, изпъкнали, високи чела и носести (с големи носове); очи сини, 
коси кестеняви, у някои сури - дори и до днес. По характер Шукерци са 
твърди, самостоятелни, волеви, възприемчиви, смели и безстрашни, чо- 

вечни и милостиви, HO и жестоки където трябва. В семейството ca строги 
към жени и деца, но не идиви и жестоки. Шукерските стада, мандри, коне 
и ливади бяха за чудо и показ. А 

За Шукерци майката земя бе светиня. Лично съм наблюдавал Дичо 
Шукеров пред голямата му ливада на Хажицкото, която му пущаше сто 
товара сено. Слезе от мулето, сзали гуглата, прекръсти се и тогава отгра- 
ди строгата (портата) и със страх и благоговение нагази голямата трева. 
Тя бе заградена и бе цяла крепост. И днес същата местност се казва Шуке- 
рова ливада, но за жалост е вече пустош. На Дичо Шукера пръв братовчед 
-Коста кехая отишъл на привет в сегашното Соколовци и продал сто овци 
за 100 лири, и купил от устовски стопани голяма ливада на Могилата. 
Тогава цената на ливадата се мерила „ на товар сено - една лира“. И днес 
срещу селото на Могилата още съществува топонимът „ Шукерова лива- 
да“ 
Шукерци са и патриоти - пръв висшист от този род е зъболекарят 
Братан Шукеров - командир на партизанската дружина ,, Колю Шишма- 
нов“:. След него е брат му Васил. Ще споменем партизанина Коста Ив. 
Шукеров от Момчиловци, ятака Никола Ив. Шукеров и други. 

Шукерските майки, дъщери и невести са със златни ръце. Първата 
доставена шевна машина в Соколовци е била на Яна Костадинова Шуке- 
рова, която е и първата шивачка. Те ткаят кичени халища, шарят вълне- 
ници и терлици, днес везат рокли и булченски премени. Ярък изразител е 
прегърбената Жека П. Шукерова, която се превърнала в художник с баг- 
ри и конци. Последните три поколения от този род преминаха и към дру- 
ги професии, завършиха висше образование, станаха творци на новия жи- 
вот, станаха техници, инженери, майстори и навсякъде проявиха шукерс- 
кото умение и трудолюбие... И тъй, на добър път, Шукерски роде, шеству- 
вай през бъдните векове и помни своя род и произход от Шукерската тик- 
ла в Голямата махала - вашата родова люлка Горно Дерекьой (Момчи- 


ловци)“ 
Ето и третата характеристика на Пичурския род. През 1985 година 


съм записал следното: 

„Общо взето Пичурци от стари години, дори до днес са били хора 
на труда, земеделието и дюлгерството, гурбетчийството. Скромни и ве- 
сели хора. На ръст преобладават високи и стройни, както мъжете, така 
и жените в първите пет и шест поколения. Именно те са от обикнове- 
ните люде в селото, нямат особено важни фигури, за които може да се 
закачи специална фамилна Пичурска гордост. Именно в тази тяхна бе- 
зименност и скромност се таи и тяхното скромно родово величие.“ Го- 
лямото им присъствие в селото, тяхното голямо трудолюбие, обич към 
своите професии (подробно описани в началото), към бащин двор и 
майчина стряха, към майката земя, към човека брат и съселянин, към 
роден край и майка родина - с това мисля, че Пичурският род е спасен 


от забрава! 
Някой от вас може би ще каже: Я да видим ти, родописателю, как си 

възвеличил твоя Канювски род? 
„Каню Андреев имал шест сина и две дъщери. Синовете му станали 


дюлгери и прочути каменоделци. Само най-малкият Илия (моят баща) 
беше прочут овчар. Всички на ръст приличали на баща си Каня - къси, с 
обли лица, къси ръце, къси шии. Коси кестеняви, очи също малки и при- 
хлупени, с очни торбички, с големи носове, като есенни зрели круши. Вър- 
вежът им беше тромав и бавен, на старини прегърбени. Всички бяха рабо- 
тари, сбировници, спестовници, гостоприемни, но някъде и скрънзи. Към 
жените си не толкова нежни и внимателни, за да вика една майка, ожени- 
ла дъщеря си за Канювски юнак: Молчите, молчите, нимойте ми фали 
канювска имка. КАНЮСКА ЖЕНА Е ЧЕРУПКА ПРИПЪРЖЕНА“ .И 
донякъде е права тази майка... Певческата дарба на дядо ми Каню не се 
прояви у синовете му. Част от това родово наследство премина y неговите 
внуци с най-голяма изява в лицето на Каню Бедров. Малко се интересува- 
ха нашите бащи от тържества и веселие, за тях радостта бе добрата стока 
- добитъкът, работата, ливадата и нивата. Не се интересуваха и ОТ общо- 
селските работи, с изключение на чичо ми Георги, който имаше общест- 
вен поглед и разбирания. 

Канювци дадоха един партизанин в лицето на брат ми Анастас, излъ- 
чиха инженери и техници, строители с държавни награди и признател- 
ност...“ 
Ето, с такива кратки. пълни и непълни характеристики са придруже- 
ни всички родови изследвания в село Момчиловци. 


РОДОСЛОВНИ СТРУКТУРИ 

Родословни дървета и чертежи аз не правя. Родословното дърво на 
един род и подрод го изразявам писмено. Първо, по предание или доку- 
менти се открива родоначалникът на рода. Поставям го с „ римско Тпоко- 
ление“ , изброявам неговите деца - мъжки и женски, ако се знае, поставя 
се годината на раждане и годината на умиране. Пише се синът, за кого е 
женен, също и дъщерята, къде е омъжена. Обозначавам го с П поколение. 
Женското дете - отишло в друг дом и род - в него ще се отбележат насле- 
дниците. Няма да се изгубят - нали се прави изследване на цялото село? 
Обикновено при големите родове второто и третото поколение се разде- 
лят на подродове за по-голяма прегледност и яснота. На третото поколе- 
ние почваме подродовото дърво с римско Ш, с подзаглавие внуци и внуч- 
ки на родоначалника. Пак се пишат децата на задомените синове, родени, 
починали и женени. Ако има двама или трима сина, първо се обозначава 
с числото 1, от първия син децата се обозначават с а, б, в - колкото са 
родени. С числото 2 се обозначава втория син и пак с букви децата му 
(с рождените дати и техните женитби). Така се изреждат внуците и внуч- 
ките на първия родител. Наред идва ІУ поколение, пак с обозначение и 
подзаглавие правнуци и правнучки на родоначалника. Отново се изреж- 
дат децата на внуците, обозначени пак с цифри и букви, както в предната 
колона. Така трудно и мъчително се изреждат по-нататък пра-правнуци 

на У поколение, за да ce достигне седмо, осмо, а там, където разполагаме 
с турски или гръцки документи, достигаме и до девето поколение. Напра- 
вих опит - дадох няколко рода на просветени наследници и ми ги върнаха 
с голямо доволство и признателност. Мисля, че всеки дом и от всеки род 
днес има среднисти и висшисти и въз основа на моите писмени родови 
структури ще могат ако не за час, то поне за един ден да си направят 
нагледно родовите си схеми и дървета, а тук си остава истинното, трайно- 
то и научното проследяване на рода. 

Всеки род е море от факти, случки в материално и духовно отноше- 
ние, но мисля, че с моите скромни панорамни описания и писмените ми 
родови дървета съм описал онова, което сегашните поколения никога и 
никъде не биха узнали. Защо ли? Защото цели 40 години съм боравил с 
имена, хора, документи, списъци - още от 1837 година, след това покупки 
на планините, данъчните облагайия през Освободителната война, десятъ- 
чните списъци. Но за жалост всичко това е на старотурски документи, на 
гръцки, с разкривени почерци и ще трябва един живот, за да ги обхване 
човек и извлече основното, полезното, научното и оощонародното. 

Голям е трудът на родоизследователя! Още по-голям е неговият хо- 
норар - навлажнените благодарствени погледи на стотиците родови нас- 
ледници и спокойното доволство, че си изпълнил своя висок патриотичен 


дълг към роден край, роди РОДИНА! 

Известия „Среднородопско краезнание“ 

РОД ВАСИЛЕВИ ОТ СЕЛО АРДА 


Димитър Д. Димитров - с. Арда, Смолянска община, 
Пловдивска област 

Цялата дейност по изследването на рода извършихме, за да ce запази 
родовата памет на дедите ни, за удовлетворение на нас - живите и пример 
за бъдните поколения от нашия род. 

Родовия събор посветихме на 75-годишнината от Освобождението 
на Родопския край от османско иго. 

Василевският род е род от Родопа планина - планината на Орфей. 
Нашият род води своето начало от село Арда. То е разположено от двете 
страни на едноименната му река Арда, близо до изворите й. 

Земята, на която са започнали своя живот нашите деди, започва от 
подножието на височината Курбанище, под която те са направили и пър- 
вите къщи. Откъде са взели земята нашите родоначалници, не сме изяс- 
нили. Първата къща нашият родоначалник направил в градината, на мяс- 
тото на сегашната къща на Манол Николов Манолов. 

Други потомци излизат и се пръскат из други градове и села на наша- 
та страна. Част от тях живеят и работят дълги години в Беломорието. 
Обаче за разлика от други родопчани, който там остават, нашите деди 
свято запазват българския дух и се прибират в Арда. Други от рода отиват 
в Ардино, Кърджали, Казанлък, Пловдив, София и др. Така се пръска го- 
лямото ято на Василовския род. 

Родоначалник на рода е Стайко. Роден е около 1790-1800 година. Той 
се е преселил в Арда от Драмско или Неврокопско. Занимавал се с търго- 
вия и абаджийство. Засега Стайко считаме за първото поколение. Второ 
поколение са синовете и дъщерите му - Ева, Вълка, Чока, Вълчо и Ангел. 

Най-малкият син на Стайко - Ангел е имал търговски връзки с Дра- 
ма, Сер и Солун, а така също и с Ксанти. Бил е много трудолюбив, предп- 
риемчив и любознателен. Търговските връзки Ангел добре използувал, за 
да даде нужната за времето подготовка на синовете си. Българското учи- 
лище в Арда се открива по инициатива на будния и сърцат българин и 
първенец на селото АНГЕЛ СТАЙКОВ и неговите синове - ВАСИЛ, ДИ- 

МИТЪР и TOMA. © 

Ангел имал трима синове - Васил, Димитър и Тома и четири дъщери 
- Шина, Елена, Кина и Василка, които са третото поколение. 

На родовата среща, проведена на 2 август 1987 г., участвуваха насле- 
дниците от един главен клон - ВАСИЛОВСКИЯ и затова събора го нари- 
чаме Първи родов събор на ВАСИЛОВСКИЯ РОД. 

Дядо ВАСИЛ се ражда около 1840-1845 година. Един от малкото фа- 
кти, който ни дава основание да поддържаме това становище, е намерена- 
та тава, на която четем: „ На Васил Ангелов, за спомен от Георгиус. 15 
януари 1868 година, когато се оженва за Тодора Вълчева.“ 

Васил учи в Солун, където за времето получава високо образование. 
Стоял е известно време при лекар, който го запознал с медицината и кога- 
то се завръща в Арда, бил всеобщо признаван в околията като добър док- 
тор. Васил Ангелов е бил също в Света гора, където е усвоил добре църко- 
вния ред и пеенето. Неговата сестра Василка е разказвала на проф. Васил 
Николов, че той е учил и поповете как да служат и пеят. 

Главното занятие на Васил, от което се препитавал, било търговията 
и абаджийството. Дюкянът му бил на „пазара“ , непосредствено до моста, 
където е построена чешмата на Василовския род и открита по време на 
родовата среща. 

Той бил просветен човек и работил усърдно за просвещаването на 
младото поколение. ; 

В село Арда килийно училище се открива през 1860-1861 учебна го- 
дина. Обучението се е водило на гръцки език в частни къщи. близо 10 
години, но кои са били първите учители не се знае (ОДА-Смолян, ф. 24, 
оп. 1, а.е. 15). 

През 1868 година се построява училище в Арда, а през 1870 г. се отк- 
рива първото българско училище. Най-големи грижи както за откриване- 
то на училището, така и за уреждането му и поддържането му положил 
Васил Ангелов Стайков - човек с буден природен ум и добро образование 
за времето, получено в Солун. Учил в гръцко училище, без това да се от- 
рази на народностното му съзнание. ВАСИЛ АНГЕЛОВ е и първият учи- 
тел в Арденското новооткрито българско училище. По време на родовата 
среща бе поставена възпоменателна плоча на сградата на училището с 
надпис: „ През 1870 година се открива първото българско училище в село 
Арда и негов пръв учител е ВАСИЛ АНГЕЛОВ СТАЙКОВ.“ 

Неговата просветна дейност не се е ограничавала само в училището. 
Той полагал големи грижи за общото просветно и културно издигане на 
съселяните си. Той събирал не много българи в селото, за да им чете поу- 
чителни книги и да ги наставлява в живота. Заедно с учителя Коста Мари- 
нов превел една гръцка книга на български език. Днес на български тази 
книга е известна под наслов „ Вратата на покаянието“ , която се отпечатва 
през 1890 г. вгр. Пловдив. Един екземпляр от нея се намира в музея на гр. 


Златоград. 
В предговора на същата е посочено, че се посвещава на цялото брат- 

ство-славянство из цялата вселена по род, вяра и език. Тя е от първите тук. 
възрожденски книги. : wher: 

“През 1867 г. се появява идеята да ce строи храм. Начело с Васил Ан- 
гелов и други арденци се изпращат специални писма до духовните власти 
за разрешение за строеж на храм в с. Арда. Искат размери 16-22 аршина. 
По това време в селото е имало 35 къщи-християнски. През март 1874 г. 
започва строежа и се довършва и обзавежда през 1882 година. 

При освещаването на храма е поканен ксантийският митрополит 
Филотей при следното условие - да се освети църквата, но да ce знае, че 
„ние в Арда сме българи; ще извършиш освещението и ще си заминеш“. 
При тези условия църквата била осветена на 26 юли 1882 година. 

Васил Ангелов имал ясно съзнание за значението на храма за рели- 
гиозно-нравствения живот на християните, за тяхното единство и народ- 
но съзнание. Неговата обществена дейност била твърде широка. Тя се 
простирала в цялата околия. Той, заедно с Данаил Костов от Райково и 
Кечо Киряков от Устово са били членове на Околийския меджлис (съвет) 
бил постоянен черковен и училищен настоятел. Умира през 1899 г. от удар. 

Васил Ангелов имал седем синове и две дъщери. Един от синовете и 
двете дъщери (Мара и Елена) починали като деца. Остават живи Ангел 
Димитър, Никола, Александър, Гавраил и Йоаким, които са четвърто по: 


коление. 
Най-големият син на ВАСИЛ - Ангел полага големи грижи за отгле- 


ждането на своите по-малки братя. 

Димитър - по професия бил търговец, с дюкян в с. Арда и с. Лещен 
(сега в гръцка територия). Дълги години е църковен настоятел. 

Никола е бил ръководител на Македоно-одринската революционна 
организация. По време на мобилизацията през 1912-1913 година получа- 
ват повиквателна 40 души - българихристияни от Арда и Гудевица. По 
решение на организацията трябвало да минат в нелегалност и да пазят 
селата си от катунците, които се канели да дойдат да грабят и колят. С три 
гайди са изпратени от цялото население мобилизираните. На път за Рудо- 
зем, се отбиват към връх Ком и стават четници под ръководството на 
стария комита Никола Димитров. избран и назначен от организацията за 
войвода. За Рудозем заминава Гавраил - брат на Никола Василев със спи- 
съците. На другия ден Гавраил предава списъците, като казва, че са нали- 
це и се намират в двора на казармата. 

Никола Василев се занимавал с търговия. Имал е дюкян вс. Ардаи 
в с.Текир (с. Сивино). Избран е бил за председател на църковно-училищ- 
ното настоятелство, секретар-бирник в с. Могилица, а по-късно и кмет. 

Гавраил Василев - през 1914-1915 година е председател на тричленна 
комисия, кмет на с. Арда и председател на Общинския комитет за подпо- 
магане на войнишките семейства. : 

Александър Василев - завършва педагогическо училище в гр. Серес 
и става начален учител; в с. Арда е назначен като главен учител, има зас- 
луги за построяването на сегашното училище в селото. 

Иоаким Василев - обущар. Включва ce активно в културния живот 
на селото, председател на училищното настоятелство, през 1918 г. е кмет 
на с. Арда, един от основателите на читалището „Извор“ през 1920 r., 
общински съветник. 

Членовете на Василовския род активно участвуват в културно-прос- 
ветната дейност, която се е водила в селото. Иван Димитров и Васил Ни- 
колов са инициаторите за образуването на читалище в Арда. С читалищна 
дейност се занимавали: Георги Николов, Асен Василев, Мара Николова, 
Веселин Димитров, Илия Йоакимов, Гавраил Йоакимов, Димитър Ива- 
нов, Руса Иванова, Радой Иванов и много други, та чак до наши дни. 

Една част от потомците на рода тръгват по пътя на дядо си Васил, по 
пътя-на народните учители като: Злата Василева, з.у. Лиляна Карева, Хри- 
стина Златева, Тодора Атанасова, Елена Генова, Стана Илчева, Донка Ива- 
нова, Даниела Лалова, Радост Великинска, Стана Георгиева, Илия Йоа- 
кимов, Дочка Ведева, Никола Георгиев и други. 

За рода показваме следните данни: инженери, лекари и агрономи - 14 
души, художници и артисти - 5 души, икономисти - 7 души, с техническо 
образование, технолози, строителни техници - 11 души. 

Един от най-изявените от рода ни е н.х. професор и герой на социали- 
стическия труд АСЕН НИКОЛОВ ВАСИЛЕВ. Той обогатява съвремен- 
ното резбарство и приложно изкуство, като чрез творчеството си възкре- 
сява българските народни традиции. Като Педагог подготвя много учени- 
ци и създава школа в българското приложно изкуство. 

Друга фигура е Васил Николов - професор в Духовната академия. 

Имаме участници в Отечествената война и бригадирското движение. 
Голяма част от наследниците на Васил са носители на големи държавни 

отличия. Атанас Димитров Атанасов е ятак и партизанин. 

Нашият род има и своя емблема - изготвена от инж. Иван Тодоров 
Георгиев и художника Райчо Великински. 

Василовското родопско семейство символизира нашата чешма и въз- 
поменателната плоча, които бяха открити при провеждането на първата 
родова среща на ВАСИЛОВСКИЯ РОД от с. Арда. 


+ 

Държавен архив - Смолян 
Известия „Среднородопско краезнание“ 
Том първи. 1997 


РОДОВЕТЕ НА ПЪРВИТЕ ПРЕСЕЛНИЦИ ОТ 
РУДОЗЕМСКА ОБЩИНА СЛЕД 1912 ГОДИНА 


Радка Стайкова - гр. Смолян 


Синовната привързаност на българина към род и родина е непресъх- 
ващият извор на сили, вяра и непреклонна борба срещу всеки, който дръ- 
зне да ос̧кверни тяхната цялост и независимост. - 

Първият преселник в Гопен Рудозем - Стоян Радев Савов от с. Габ- 
рица е дошъл още през 1913 г., а семейството му - през 1923 г. Постепенно 
започва заселването на тогавашния център от семействата на: Петко Ра- 
лев - бежанец от Беломорска Тракия, зет в с. Чокманово (през 1927 г.); 
Христо Стайков, от с. Кремене (през 1927 г.); Стою Чилингиров - дошъл 
сам от с. Аламидере - дн. Полк. Серафимово (през 1931 г.); Никола Келе- 
вски, от Устово и Христо Гушев, от с. Павелско (през 1935 г.); Иван Въл- 
чанов, от с. Чокманово и Васил Пампоров, от Смолян (през 1941 г.). (Тук 
не се включват семействата на военнослужещи, учители и чиновници, вре- 
менно пребиваващи в Горен Рудозем). . 

По брой на децата в семейството. Всички имат най-малко по три 
деца. Продължава се традицията за онаследяване личните имена на пред- 
ците. По степен на образование и професия Радевският род е дал 9 учите- 
ли, 2 инженери и др.; Келевският род - 3 лекарии 1 инженер; Пампоровс- 
кият род -5 инженери; Чилингировският род - 2 инженери, 1 лекар, 2 учи- 
тели, 1 агроном. 

Темперамент, нравственост, характер на преселниците. Ще споде- 
ля един интересен факт, който дълбоко ме порази. Познавам сем. Иван и 
Хуба Вълчанови от дете - тихи, скромни и отзивчиви хора. И едва преди 
известно време, много скоро, разбрах, че родопската героиня Шина Анд- 
реева била сестра на кака Хуба. Та тя никога не е подчертавала това род- 
ство, дори не е загатвала за него! Двамата родители възпитаха също като 
тях и своите 5 деца и внуци - трудолюбиви, скромни, сърдечни и етични. 

От осемте рода шест са преселници от Смолянска община. 

Всичко в Рудоземска община има 30 населени места (села и махали), 
с общ брой население 5300 души. Преселниците носели със себе си еле- 
менти на по-висок бит и култура, с което повлияли положително. Внесе- 

ни били много български традиции и обичаи и някои християнски ритуа- 
ли, български облекла, български фолклор, масивни постройки и вътреш- 
на уредба в домовете. : 

„Някога турците са натрапили насилствено своята религия на мест- 

ните жители, но най-същественият белег - матерният български език си 
“останал. Останал да живее и българският бит, и българската народностна 
принадлежност, населението се е запазило. Религиозните различия не би- 
ли пречка за установяване на добросъседски взаимоотношения между ме- 
стното и преселеното население в общината" - споделя Тома Стоянов Ра- 
дев. 2 
Всп. „Родопа“ от 1.Х.1926 г. за Рудозем четем: 
Новопостроената църква-мавзолей „ бе едно истинско културно тър- 
жество в подножието на гръцката граница...“ За изграждането й „ взеха 
участие не само християните, но (подпомогнаха и мюсюлманите) и от 
Палас, Енуздере, Чангър и пр..." 

Ето я налице взаимопомощта, солидарността да бъдат полезни койс 
каквото може на своя съсед, съселянин, другар. Липсата на отчужденост и 
себичност, обединяване чрез общите грижи и неволи сплотявало населе- 
нието. 

Постепенно се разширява и търговското обслужване и шосейната 
мрежа. През 1935 г. е назначен и първият фелдшер - Христо Гушев, с pa- 
йон Смилян, Рудозем и Мадан. И започнала лютата битка между медици- 
ната и силата на мохамеданската религия. 3 

Цели три петилетки след тази година все още статистиката неопро- 
вержимо доказва тъжния факт - нито една жена-родилка от местното на- 
селение не е ползувала услугите на функциониращия след 9.1Х.1944 годи- 
на здравен дом. 

През 1922 г. в Рудозем се полагат основите и започва своето разви- 
тие мрежата на българските училища и образователното дело в община- 
та. И това - За да бъде безвъзвратно отхвърлен турският език, за да започ" 
не работа по патриотичното възпитание, за превземане отвътре крепост- — 
та на невежеството и фанатизма у местното население. Първи помощни- 
ци на учителите са принудително изпратените в този край неудобни на 
буржоазното правителство, т.е. пак преселници. Поради прогресивните 
им възгледи Тома и Георги Радеви неколкократно са били изключвани от 
Райковската гимназия. Първият е завършил педагогическото училище B 
гр. Панагюрище (през 1933 г.), а вторият - като частен ученик в Райковс- 
ката гимназия. 

Семейство Гина и Тома Радеви - едно от малцината учителски се- 
мейства, са работили в Чепинци от 1939 г. Тома Радев всъщност е дошъл 
в Долен Рудозем още през 1933 г. Тук те престояват до пенсионирането. 
По този повод споделят: 

„Трудно беше някога да се работи като учител в този изоставен от 
буржоазията край. Фанатизмът и невежеството бяха сковали умовете и 
сърцата на местното население.“ 

Но въпреки тези пречки те и останалите им съпреселници ежеднев- 
но извършвали своята апостолска общественополезна дейност. 

Главни културни средища в Рудозем и общината били училищата. 
През периода от 9.1Х.1944 г. и до сега са осъществени редица социални, 
битови, културни и други промени, в чието реализиране дейно участие 
вземат хората и от първите преселени родове в Рудозем. 

„Подготовката на младежта се подчини на идеята за едно революци- 
онно изменение на населението - споделя Тома Радев. Особено се акцен- 
тува върху практическото разграничаване на националното от религиоз- 
ното, тъй като религията не е национален признак. В центъра на полити- 
ческата работа бяха проблемите за създаване и укрепване на социалисти- 
ческото българско съзнание, сопиалистическият бит и култура.“ 

Наследниците на първите преселници бяха и едни от първите творци 
и съзидатели на ценности - материални и културни. Много плахо и посте- 
пенно се включи и местното население от общината. А това му помагаше 
и то да израства духовно и нравствено редом с израстването на новия со- 
циалистически град. Бавно, но сигурно си пробиваше път старателно по- 
тъпкваната векове наред историческа правда. 

Местното население и преселените родове, здраво споени в едно име 
- рудоземци - след 9.1Х.1944 г. доблестно изпълняваха своя патриотичен 
дълг като несменяеми пазители на южната ни граница. 
Социалистическата културна революция, в тясна връзка с изгражда- 
нето на социалистическия нов живот, подпомагаха и ускоряваха револю- 
ционния скок и духовното израстване на населението. Това са двата осно- 
вни фактора за революционното преустройство на съзнанието на рудо- 
земци. 2 
Като потомка на първия преселник в Рудозем - Стоян Радев Савов, 
се стремя да давам своя дял за националното единение на населението. В 
тази си дейност привличам и моите ученици от различните випуски. Това 
дело съм започнала още от учебната 1963-64 г. под формата на експедици- 
онен отряд. Благодарение на тези ученици има запазен ценен снимков и“ 
текстови материал за стария Рудозем. През настоящата учебна година ръ- 
ководя кръжока на младите историци-краеведи. 

Изказвам голяма благодарност към всички, които ми съдействуваха 
за събиране на сведенията от съответните родове: Елена Младенова - от 
Пампоровския род, Мария Чилингирова - от Чилингировския род, Гинка 
Гугинска и Мария Василева - от Стайковския род, Стефан Гугев - от Ги- 
шевия род, Росица Доневска - от Вълчановския род, Блага Владимирова - 
от Ралевския род и д-р Златка Келевска - от Келевския род. Смея да спо- 
деля, че у тях вече съм запалила постоянно тлеещата искра на родоизсле- 
дователя. С общи усилия вече ще пристъпим към заключителния етап - 
подготовката и провеждането на родовите срещи. 

Няколко думи за резултатите от родоизследователската ми дейност. 
Изпратих до всеки род комплект от материали, съдържащи текстова ро- 
дова характеристика на рода му по осем родословни схеми, по един екзем- 

пляр от доклада, с който участвувахв научно-практическата конференция 
вгр. Рудозем, състояла се на 9 ХП.1988 г. и по 4 броя снимки от съответ- 
ния брой табла. 

В Държавния архив - гр. Смолян предадох комплект материали за 
осемте рода и снимков материал за шест от тях. В създаващия се музей 
при Общинския народен съвет в гр. Рудозем представих същия комплект. 
придружен с три доклада - за бита и културата на населението от Рудозем- 
ска община, за миналото на партийната организация в Рудоземска общи- 
на през периода 1944-1953 г. и настоящото научно съобщение. 

Всичко това представлява етап от родоизследователската ми дейност. 
Това е един от начините за привличане интереса на децата към тяхната 
етническа принадлежност. Вторият начин е провеждане на системна pa- 
бота с учениците в и извън учебния час. Стремежът за умело използуване 
на данните от общонационалната и регионална история, пораждащи на- 
ционална гордост, беше в основата на системния ми труд за формиране на 
българското национално съзнание у моите ученици през 31-годишния ми 
педагогически стаж. Успоредно с това работя за създаване у учениците на 
умения да разбират тенденциите в развитието на нашето общество. На- 
пример в чест на 70-годишнината от Великата октомврийска социалисти- 
ческа революция беседвахме на тема ,, Преустройството в живота - про- 
дължение на революцията“. За да оцелеем, трябва да се научим да си 
сътрудничим в името на мира, в името на бъдещето. 

През последните пет учебни години в своята изследователска и пра- 
ктико-приложна дейност работя за оптимизиране възпитателната функ- 
ция на учебната и извънкласна дейност. По този начин считам, че давам 
своя реален принос за духовното израстване на учениците, а също така И 
за съвместното решаване на всички задачи, пред които ни поставя науч- 
но-техническият, социал и културният прогрес на съвременния етап. 
По този начин ние реализираме девиза: ,, Българино, знай своя роди давай 
своя принос за опазване живота на земята! Да живеем в хармония с при- 
родата, за спасяване човечеството от екологическа катастрофа, за да MO- 
жем спокойно и с чиста съвест да изричаме думите на нашия поет: „Вси- 
чко българско и родно любя, тача и милея!“. 


498 


Държавен архив - Смолян 
Известия „Среднородопско краезнание 
Том първи. 1997 

ПРИНССЪТ НА КЛУБА HA 
РОДОИЗСЛЕДОБАТЕЛИТЕ - СМОЛЯН ЗА 
РАЗВИТИЕТО НА СРЕДНОРОДОПСКОТО 

РОДОЗНАНИЕ 


Костадин Куклев - Смолян 


Родопският край притежава богата народна родова традиция. която 
е заемала важно място в KKB "ча родопчанина, спомагала е за запазва- 
нето на българската душевност и родолюбие. Родовете са се тачили, съби- 
рали са се на празници, именни дни. селски събори и особено на Роженс- 
кия, Илинденския (в Гела), съборите в Бистрица, Чурика и др. Там всеки 
род-си имал своя поляна, своя борика, ела, друго родово дърво. 

След миграцията от нашите селища и урбанизацията на живота тази 
традиция избледня и започна да чезне. Едва през 80-те години, когато на- 
шата страна се готвеше да отбележи 1300-годишнината на Българската 
държава, се положи начало на родоизследователското движение в нашата 
страна. Това движение намери своя изява и се разгърна и в нашия Смо- 
лянски край. Особен тласък то получи след учредяването на Клуба на ро- 
доизследователите в Смолян през 1985 г., който обедини над 30 родолюб- 
ци - изследователи и проучват 

Родоизследователството в Смолянския край продължи богатата ро- 
допска родова традиция и се яви законен наследник на традициите на ро- 
допските просветители и краеведи: Христо Попконстантинов, Стою Ши- 
шков, Васил Дечев и др., ав по-ново време на нашите краеведи, създали 
селищни монографии, в които са отделили цели раздели за българския 
роди 

Благодарение на своя амбициозен, патриотичен труд родоизследова- 
телите от клуба натрупаха богат опит. Бяха изследвани родословията на 
над 140 рода и проведени около 50 родови събори и срещи. 

Няма да се спираме на цялостната, богата и съдържателна дейност 
на членовете на клуба, в теорията и практиката на родознанието, а ще 
маркирам само онези мащабни зща, които са влог в родопското родозна- 

ние и имат своите измерения в българската генеалогия. 

Освен проучвателската работа като теория и изследване родоизсле- 
дователите бяха главни инициатори и организатори на родови събори, с 
което се създаде богата родова практика в съвременните социалистичес- 
ки условия. Опитът, който се натрупа, се популяризираше чрез брошури, 
публикации и експонираните две изложби: “ Роде мили, роде мой“ (1986 
г.) и „Българският род - род вековечен“ (1988 и 1989 г.), организирани по 
случай традиционните срещи на родоизследователите. 

’ Организационен и обществено-политически анализ на богатата дей- 
ност на родоизследователите направи Пленума на Общинския комитет 
на Отечествения фронт - Смолян, с участието на Общинския съвет за ду- 
ховно развитие, Общинския комитет на Комсомола и Българското исто- 
рическо дружество. Пленумът прие практически мерки, които спомогна- 
Xa за по-нататъшното масовизиране и задълбочаване на родоизследова- 
телството в Смолянския край. 

От множеството по-големи и съдържателни прояви на Клуба на родоизсле- 
дователите със своята научна значимост се открояват проведените Първи родо- 
ведчески четения 2 Те бяха и първата научна проява в българската генеалогия. B 
тях, наред с родоизследователите, участвуваха и специалисти начело с академик 
Веселин Хаджиниколов, който бе научен ръководител на четенията. 

Родоведческите четения бяха структурирани в пет раздела: 

І - обществено-политически! 
- исторически” 
- общо родоизследване” 
- специализиран" 
- единни родословни корени“ 

В научните съобщения и доклади родоизследователите и специалистите 
анализираха, оцениха и научно обосноваха опита и теорията нагенеалогическите 
изследвания. В обществено-политичския раздел бяха изнесени три доклада за 
видни ветерани на партията и общественици: Братан Шукеров, Метакса Гугинс- 
кии Михаил Ангелов. Техният живот, дейност и борба бяха тясно свързани с 
родовете им и проведените чествувания от техните потомци. 

Историческият отдел бе предоставен от трима родоизследователи и специ- 
алисти: é 

Карамфил Сираков, който има особена заслуга в изследването на Момчил 
нак в народната памет на родопските родове; Никола Гигов, чийто тридесетго- 
дишен труд бе посветен на Орфей и родословните корени, и Лиляна Тотева, дъ- 
щерятана полковник Владимир Серафимов - освободителя на Смолянския край, 
за 400-годишното родословие на своя баща. Клонка от това родословие е и Апо- 
столът на нашата свобода Васил Левски. 

В общото родоизследване бяха изнесени научни съобшения като теория, 
методика и практиказа видните възрожденски родопски родове на Николай Вран- 
чев, Илия Белковски и други. 

Особено разнообразен бе специализираният раздел, в който бяха показани 
научни разработки за статуга на рода, родовата хералдика, родопските родови 

дъмги като важно доказателство за народностното единство на родопските бъл- 
гари и проблема за антропометричните проучвания в Смолянско, за родови име- 
на в среднородопската ономастика и други. - 

Задълбочено бе обсъден и въпросът за родовата символика като практика 
за родопските родове, както и опитът на Куклевския род в тази област. 

Ценен влогв родознанието, който бе научно анализиран, направи Констан- 
тин Канев. Той говори за методиката и подхода при изготвянето на 140 родосло-” 
вни панорами и структури на родовете в Момчиловци. 

Най-масово родоизследователите участвуваха с научни съобщения в после- 
дния раздел за изследване на единните родословни корени на българите в Родо- 
пите. В тази насока ценно помагало е книгата на Манол и Мария Манолови 
„Единните родословни корени Ha българите в Родопите“ . Cera родоизследовате- 
лите доразвиха и обогатиха изследванията на двамата наши краеведи. Родоизсле- 
дователите разкриха превратностите и трагедията на българите в родния край, 
като направиха анализ на родословните корени и проведените родови събори. 
Такива бяха съобщенията за родовете: Балабанови от Ягодина и Гела, родовете 
от Габрица, Дедьовския от Смилян и Левочево, Доневския от Марино, Смилян и 
Чокманово, Перперийския от Перперек и Устово, Сакаловския от Ягодина и 
Стойките. Тук се очерта и специализираната методика в предварителната рабо- 
та в опознаване на клоновете на родове от двете верски групи, за преодоляване на 
натрупани заблуди и деформации. 

Голяма беше оценката за проведените родови събори, преминали вълнува- 
що, емоционално и с висок патриотичен заряд, защото след дълга раздяла пак се 
събират близки и братовчеди, потомци на славния български корен. Всичко това 


като практика и като изследване беше нещо ново в българската генеалогия. 
. ' 

